ANAN จับมือ “Kaidee” ประเดิมขาย 4 โครงการหรู ตอบโจทย์ยุคดิจิทัล
ANAN จับมือ “Kaidee Property” ส่ง 4 โครงการคุณภาพพร้อมอยู่สู่แพลตฟอร์มออนไลน์ตอบโจทย์คนยุคดิจิทัล หวังดันยอดขายโตตามเป้า
ANAN จับมือ “Kaidee Property” ส่ง 4 โครงการคุณภาพพร้อมอยู่สู่แพลตฟอร์มออนไลน์ตอบโจทย์คนยุคดิจิทัล หวังดันยอดขายโตตามเป้า
5 ก.ค. 2565

นายประเสริฐ แต่ดุลยสาธิต ประธานเจ้าหน้าที่บริหาร สายงานธุรกิจอสังหาริมทรัพย์ บริษัท อนันดา ดีเวลลอปเม้นท์ จำกัด (มหาชน) หรือ ANAN กล่าวว่า ปัจจุบันต้องยอมรับว่าพฤติกรรมของคนไทย โดยเฉพาะในกลุ่ม Gen C นั้นเติบโตมาพร้อมกับโลกดิจิทัลและเมื่อพฤติกรรมของคนไทยหันมาซื้อสินค้าบนออนไลน์มากขึ้น จึงทำให้ตลาดอีคอมเมิร์ซ (E-Commerce) เติบโตขึ้นตามไปด้วย ส่งผลให้ธุรกิจอสังหาริมทรัพย์ต้องปรับตัวเพื่อรองรับพฤติกรรมผู้บริโภคที่เปลี่ยนไป
ทั้งนี้ บริษัทฯ จึงเล็งเห็นโอกาสในการตอบโจทย์การใช้ชีวิตของคนเมืองในยุคดิจิทัลด้วยความเข้าใจและเข้าถึงทุกความต้องการตอกย้ำความเป็นผู้นำด้านเทคโนโลยีและนวัตกรรมใหม่โดยจับมือ Kaidee Property (ขายดี พร๊อพเพอร์ตี้) นำเสนอ 4 โครงการคุณภาพพร้อมอยู่ ได้แก่ โครงการไอดีโอ โมบิ สุขุมวิท อีสต์พอยท์ โครงการไอดีโอ รัชดา-สุทธิสาร โครงการเอลลิโอ เดลเนสท์ และโครงการเออร์บานิโอ วิภาวดี-แจ้งวัฒนะ ราคาเริ่ม 2.39 ล้าน* ของสมนาคุณ พร้อมโปรโมชั่นแบบจัดเต็ม  กู้ง่ายได้ 100%* ฟรีเฟอร์ฯ และฟรีค่าโอนฯ* เป็นต้น
นายมาร์ค นอสเวิร์ธที (Mr. Mark Nosworthy) ประธานเจ้าหน้าที่บริหาร ของ Kaidee (ขายดี) เปิดเผยว่า การผสานความร่วมมือระหว่าง Kaidee Property (ขายดี พร็อพเพอร์ตี้) ในฐานะผู้นำแพลตฟอร์มซื้อขายอสังหาริมทรัพย์ ภายใต้เครือ Emerging Markets Property Group หรือ EMPG กลุ่มทุนผู้เป็นเจ้าของแพลตฟอร์มมาร์เก็ตเพลสชั้นนำระดับโลก กับบริษัท อนันดา ดีเวลลอปเม้นท์ จำกัด (มหาชน) ผู้นำตลาดคอนโดมิเนียมติดรถไฟฟ้า เกิดจากกลยุทธ์ในการดำเนินธุรกิจ
โดยเฉพาะเรื่องของกลุ่มเป้าหมายทางการตลาดที่ตรงกัน Kaidee Property เป็นแพลตฟอร์มซื้อขายอสังหาริมทรัพย์มือหนึ่งและมือสองทั้งในรูปแบบออนไลน์และตัวแทนขาย มีฐานข้อมูลและความชำนาญในกลุ่มคนรุ่นใหม่ที่มีรายได้ระดับกลางขึ้นไป เช่นเดียวกับทางอนันดาฯ ที่มีความเชี่ยวชาญด้านอสังหาริมทรัพย์ ตอบโจทย์ไลฟ์สไตล์กลุ่มคนรุ่นใหม่ กลุ่ม Gen C และกลุ่มวัยเริ่มทำงาน หรือ First Jobber จึงเชื่อว่าการเป็นพันธมิตรร่วมกันในครั้งนี้จะสามารถขยายฐานลูกค้าคนรุ่นใหม่เจาะกลุ่มผู้กำลังมองหาที่อยู่อาศัยหลังแรกจากทั้ง 4 โครงการบนทำเลศักยภาพได้ตรงเป้าหมายและจะสามารถดันยอดขายไตรมาส 3 และไตรมาสที่เหลือให้เป็นไปตามเป้าหมายอย่างแน่นอน
“ในฐานะที่ Kaidee เป็นผู้ริเริ่มและผู้นำแพลตฟอร์มมาร์เก็ตเพลสของไทยมายาวนานกว่าทศวรรษและด้วยประสบการณ์ตลอดจนความเชี่ยวชาญที่ครอบคลุมในทุกด้านของการบริหารแพลตฟอร์มซื้อขายสินค้ามือหนึ่งและมือสองออนไลน์แบบครบวงจรในหลายประเทศ ภายใต้กลุ่ม EMPG นำมาสู่การต่อยอดทางธุรกิจจนเกิดเป็น Kaidee Property แพลตฟอร์มซื้อขายอสังหาริมทรัพย์มือหนึ่งและมือสองที่ไม่ได้จำกัดเฉพาะแค่ในรูปแบบออนไลน์ 
รวมถึงรูปแบบออฟไลน์ มีตัวแทนขายประจำสำนักงานขายในโครงการต่างๆ Kaidee Property มีความเชื่อมั่นว่า การเป็นพันธมิตรร่วมกันครั้งนี้จะประสานให้เกิดผลประโยชน์สูงสุด รวมถึงเป็นการสร้างความสัมพันธ์ทางธุรกิจให้มีความแข็งแกร่งมากยิ่งขึ้นอีกด้วย และจากวันนี้ เราจะได้เห็นอีกก้าวหนึ่งของการดำเนินธุรกิจที่เป็นการผนึกพลัง เพื่อช่วยสร้างมูลค่าเพิ่มให้แก่กันและกันอย่างยั่งยืน” นายมาร์ค กล่าว
ด้าน นายประเสริฐ ระบุด้วยว่า “อนันดาฯ มั่นใจว่าความร่วมมือดังกล่าวจะช่วยเพิ่มขีดความสามารถในการแข่งขันและผลักดันให้ธุรกิจ อสังหาริมทรัพย์ไทยเติบโตขึ้นอย่างมีประสิทธิภาพ และถือเป็นอีกก้าวสำคัญในการเดินหน้าสู่โลกยุคดิจิทัลอย่างเต็มตัว เพื่อตอบโจทย์ความต้องการและไลฟ์สไตล์ของลูกค้าอย่างเข้าใจและเข้าถึงครอบคลุมทุกช่องทาง”
สำหรับข้อเสนอพิเศษของ 4 โครงการภายใต้ความร่วมมือดังกล่าว เริ่มตั้งแต่วันนี้ถึงวันที่ 31 กรกฎาคมนี้เท่านั้น ลูกค้าที่สนใจสามารถดูรายละเอียดเพิ่มเติมได้ที่ https://bit.ly/3NBLRF6 หรือสอบถามข้อมูลได้ที่ 02 119 5050